|  |  |
| --- | --- |
| Numri i lëndës: | 2018:012455 |
| Datë: | 21.05.2018 |
| Numri i dokumentit: | 00040707 |

**P.nr.1110/17**

**NË EMËR TË POPULLIT**

**GJYKATA THEMELORE NË PEJË- DEPARTAMENTI I PËRGJITHSHËM**, sipas gjyqtares Florije Zatriqi, me pjesëmarrjen e sekretares juridike Bute Noci, në çështjen juridiko-penale kundër të pandehurit, K K, nga fsh. K K. Pejë, për shkak të veprës penale p*ërdorim i armës apo mjetit të rrezikshëm nga neni 375 par.1 të KPRK-së,* duke vendosur lidhur me aktakuzën e Prokurorisë Themelore në Pejë – Departamenti i Përgjithshëm, PP/II.nr2196/2017 të dt. 27.10 .2017, pas mbajtjes së seancës fillestare, me dt. 15.05.2018, në prezencën e Prokurorit të Shtetit Ardian Hajdaraj, të pandehurit dhe mbrojtësit të tij av. Shaban Gashi me autorizim, murr, publikisht shpalli dhe me datë 18.05.2018 përpiloi, këtë:

**A K T GJ Y K I M**

**I pandehuri K K,** ilindur më ........, në Pejë me banim në fsh. K K Pejë, i biri i C dhe nëna T e gjinisë G, ka kryer shkollën ................, punëtor, i gjendjes ............ ekonomike, i identifikuar në bazë të letërnjoftimit me nr. personal:............., lëshuar nga MPB-Prishtinë, më parë i pa dënuar nga gjykata, shqiptarë, shtetas i Republikës së Kosovës.

**ËSHTË FAJTOR**

**Për shkak se**:

-Me datë 24.08.2017,rreth orës 03:00 të mëngjesit, në rrugën e “.........”-së në Pejë, ka shkelur ligjin e zbatueshëm lidhur me armët, duke përdorur armën e zjarrit-pisoletë ”.............”, kalibër 7.65mm, me nr.serik ................, në atë mënyrë që, përderisa i pandehuri ndodhej në lokalin hotelier “...........”, i cili gjendet në rrugën Pejë – Deçan duke konsumuar birra, më pas i njëjti e merr këtë armë dhe shtënë në ajër disa herë,

- me çka, ka kryer veprën penale  *përdorimi i armës apo mjetit të rrezikshëm nga neni 375 par.1 të KPRK-së.*

Andaj, gjykata konform dispozitave të nenit 7, 8 par.1, 9, 10 par.1, 17 par, 1, 19, 21, 41, 42, 46, 62 par.1 dhe 2 pika 2.7 e lidhur me nenin *69 të KPRK-së*, neni 73,74 dhe neni *375 par.1 të KPRK-së*, dhe nenit 245, 246, 248 par.1 dhe 4, 359, 360, 361, 365, 366, 450 dhe 463 të KPPRK-së, të pandehurin e :

**G J Y K O N**

Me **DENIM ME GJOBË**, në shumë prej **shtatëqind (700) euro**, të cilën gjobë i pandehuri është i obliguar ta paguaj në afat prej **nëntëdhjetë (90) ditëve**, pas plotfuqishmërisë këtij aktgjykimi. Nëse i pandehuri dështon ta paguaj dënimin e lartcekur atëherë ky dënim do të shëndrohet në dënim burgu në kohëzgjatje prej **tridhjetëepesë (35) ditësh**, duke llogaritur një ditë burgu njëzetë (20) euro të gjobës.

I pandehuri, obligohet që gjykatës t’ia paguaj shpenzimet procedurale në emër të paushallit gjyqësor, shumën prej njëzetë (20) euro dhe taksën në shumë prej tridhjetë (30) euro, sipas programit për Kompensimin e Viktimave të Krimit dhe atë në afat prej 15 ditësh, nga dita e plotfuqishmërisë së këtij aktgjykimi.

Ndaj të pandehurit K K, konform nenit 62 par.1 dhe 2 pika 2.7 e lidhur me nenin 69 të KPRK-se i shqiptohet edhe :

**DËNIMI PLOTËSUES**

Marrja e sendit – konfiskimi i: një (1) armë zjarri - pistoletë “...........”, kalibër 7.65mm, me nr. serik................, dhe të njëjtat urdhërohet policia e Kosovës që ti asgjësoj sipas nr. të rastit 2017-DA-......... të dt. 14.09.2017.

***A r s y e t i m***

Prokuroria Themelore në Pejë – Departamenti i Përgjithshëm, ka ngrit aktakuzën PP/II.nr.2196/2017 të dt. 27.10.2017, kundër të pandehurit K. K, për shkak të veprës penale, p*ërdorim i armës apo mjetit të rrezikshëm nga neni 375 par.1 të KPRK-së.*

Gjykata ka mbajtur shqyrtimin fillestar me datë 15.05.2018, në prezencë të prokurorit të shtetit, të pandehurit dhe mbrojtësit të tij av. Shaban Gashi me autorizim, ku i pandehuri, u njoftua me të drejtat e tij, u njoftua me aktakuzën dhe provat kundër tij. Pas kësaj prokurori lexoj aktakuzën kundër të pandehurit.

Pas leximit të aktakuzës nga ana e prokurorit, i pandehuri u deklarua se e pranon fajësinë për veprën penale me të cilën akuzohet sipas aktakuzës.

Pas deklarimit te të pandehurit se e pranon fajësinë dhe mendimit të prokurorit dhe mbrojtësit të tij të cilët nuk e kundërshtojnë pranimin e fajësisë, gjykata konstatoj se i pandehuri e pranoj fajësinë në mënyrë vullnetare dhe pa asnjë presion, i pandehuri është i vetëdijshëm për pasojat e pranimit të fajësisë, si dhe të gjitha kërkesat nga neni 248 par.1 të KPPRK-së, janë përmbushur. Andaj, gjykata aprovoj pranimin e fajësisë nga ana e të pandehurit.

Duke pas parasysh se gjykata, ka aprovuar pranimin e fajësisë nga ana e të pandehurit dhe ka vërtetuar se nuk ekziston asnjë rrethanë nga neni 253 par.1 pika 1.1, 1.2 dhe 1.3 të KPPRK-së, si dhe faktin se janë plotësuar kushtet nga neni 326 par.4 të KPPRK-së, atëherë në këtë çështje penale nuk është zbatuar procedura e provave, por gjykata pas deklarimit te të pandehurit se e pranoj fajësinë në kuptim të nenit 248 par.4 të KPPRK-së, ka vazhduar me shqiptimin e dënimit.

Me faktet e ofruara në shkresat e lëndës si dhe pranimin e fajësisë nga ana e të pandehurit është vërtetuar gjendja faktike si në dispozitivin e këtij aktgjykimi. Nga gjendja e vërtetuar faktike si është përshkruar në dispozitiv të aktgjykimit, pa dyshim rrjedh se në veprimet e të pandehurit K K qëndrojnë të gjitha elementet e veprës penale, *përdorim i armës apo mjetit të rrezikshëm nga neni 375 par.1 të KPRK-së.*

Sa i përket fajësisë, gjykata ka gjetur se i pandehuri veprën penale e ka kryer me dashje, ndërsa gjatë procedurës penale, nuk janë paraqit rrethana të cilat do ta zvoglojnë apo përjashtojnë përgjegjësinë penale te të pandehurit, kështu që i njëjti është penalisht përgjegjës.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 të KPRK-së. Kështu si rrethana lehtësuese për të pandehurin gjykata gjeti se i pandehuri ka treguar sjellje korrekte gjatë shqyrtimit fillestar, e për më tepër ka pranuar fajësinë dhe ka shpreh keqardhje për veprën që e ka kryer dhe publikisht kërkon falje para gjykatës, thellë është penduar dhe premton se në të ardhmen nuk do ti përsërit veprimet e tilla, si rrethanë lehtësuese gjykata pati parasysh rrethanën se i pandehuri asnjëherë më parë nuk ka ra ndesh me ligjin dhe se ndaj tij nuk udhëhiqet ndonjë procedurë tjetër penale. Andaj, të gjitha këto rrethana kjo gjykatë i ka pranuar si rrethana lehtësuese në dobi të të pandehurit. Si rrethana rënduese gjykata nuk gjeti.

Andaj, duke vlerësuar këto rrethana, gjykata në kuptim të nenit 73 të KPRK -së, të pandehurin e gjykoi si në dispozitiv të këtij aktgjykimi, me të cilin do të arrihet qëllimi i dënimit.

Gjykata ka ardhur në përfundim se dënimi i shqiptuar ndaj të pandehurit, është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë. Gjykata gjithashtu është bindur se dënimi i shqiptuar, do të shërbej për arritjen e qëllimit të dënimit në pengimin e të pandehurit në kryerjen e veprave penale në të ardhmen, por ai do të ndikoj edhe si preventivë e përgjithshme për personat tjerë që të përmbahen nga kryerja e veprave penale në përputhje me nenin 41 të KPRK-së.

Duke u bazuar në nenin 450 par.2 nënpar.2.6 të KPPRK-së, gjykata ka përcaktuar shpenzimet procedurale për paushallin gjyqësor, shumën prej njëzetë (20) euro dhe taksën në shumë prej tridhjetë (30) euro, u murr konform nenit 39 të Ligjit 05/L-036, për Kompensimin e Viktimave të Krimit.

Në kuptim të dispozitave të nenit 62 par.1 nënpar. 2.7 e lidhur me nenin 69 të KPRK-së, ndaj të pandehurit i shqiptohet edhe dënimi plotësues, konfiskimi i armës e përshkruar si në dispozitiv të këtij aktgjykimi, pasi që sendet e përdorura apo të destinuara për kryerjen e veprës penale apo sendet të cilat janë rezultat i kryerjes së veprës penale, duhet të konfiskohen.

Nga sa u tha më lartë u vendos si në dispozitiv të këtij aktgjykimi konform nenit 365 të KPPRK.

**NGA GJYKATA THEMELORE NË PEJË –DEPARTAMENTI I PËRGJITHSHËM**

**P.nr.1110/17 dt. 15.05.2018**

**Sekretarja juridike Gj y q t a r j a**

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_**

**Bute Noci Florije Zatriqi**

**KËSHILLË JURIDIKE :**

Kundër këtij aktgjykimi, është e lejuar ankesa

në afat prej 15 ditësh, nga dita e marrjes së të njëjtit.

Gjykatës së Apelit në Prishtinë, e nëpërmjet të kësaj gjykate.